Bao-yow Yodthong

Even though life can't choose to be born but we can choose to be

บ่าวยาว เป็นตัวละครที่สวมบทบาทโดย Hackerdew

## Description

บ่าวยาว ยอดทอง เป็นนักเขียนคอลัมน์หนังสือพิมพ์ของสำนักข่าว Vinewood news เขามักจะเดินไปเที่ยวพบปะกับผู้คนภายในเมือง รวมถึงการเกาะติดสถานกาณ์ข่าวต่างๆ เช่น การปล้นร้านค้าน การปล้นธนาคาร การปล้นตึก FIB เป็นต้น

## Personality

บ่าวยาว ยอดทอง มีผิวคล้ำ ผมหยิกฟูสีดำ ตาสีดำ สูง 168 เซนติเมตร น้ำหนัก 58 กิโลกรัม เขาเริ่มต้นด้วยการสวมชุดเสื้อเชิ๊ต กางเกงยีนส์ และรองเท้ากีฬา ต่อมาหลังจากที่เขาทำงานเป็นนักข่าว เขาเริ่มแต่งตัวมีสีเสื้อส้มและรองเท้าสีส้มเป็นเอกลักษณ์ เขาเป็นคนที่มีชีวิตโชคชะตาที่แสนโหดร้าย เขาเป็นคนโง่เขลาและโลกสวยเกินไป จนไม่รู้พิษภัยสังคม ทำให้เขาได้รับผลกระทบที่ตามมาในหลายอย่างมาก แม้ว่าเขามีโชคชะตาโหดร้ายกับเขา ทำให้เขารู้สึกเครียด กังวล แต่เขามักจะมีมองว่ายังมีคนที่ยังรักยังแคร์เขาอยู่เสมอ

## Lore

บ่าวยาว หรือ บ่าว เป็นคนไทยโดยกำเนิด เกิดที่ อ.ยะรัง จ.ปัตตานี เขาสูญเสียพ่อแม่จากภัยความไม่สงบในชายแดนภาคใต้ แต่ได้รับคุณยายอุปการะเลี้ยงดูไว้ ด้วยความยากจน ทำให้เขาเรียนจบชั้น ม.3 และออกไปทำงานตามร้านอาหาร เพื่อหาเงินมาเลี้ยงชีพกับดูแลคุณยายที่ชราลงทุกวัน จนในวันหนึ่งคุณยายก็ลาจากโลกนี้ไป ชีวิตของบ่าวขาดที่พึ่ง พร้อมกับร้านอาหารปิดกิจการ ทำให้บ่าวยาวต้องเดินทางไปทำงานที่ในกรุงเทพฯ

ชีวิตของบ่าวในเมืองกรุงก็ไม่ได้สวยหรูอย่างที่คาดหวังไว้ มีกลุ่มคนตั้งแก๊งค์ขึ้นมาไล่ต่อยตีกันอย่างไม่กลัวตาย บ้างก็ใช้มีด ไม้เบสบอล ปากฉลามไล่แทง เมื่อแจ้งความกับตำรวจ ตำรวจไม่สนใจ และมักจะมุ่งหน้าหันไปทำคดีขโมยปูนและขายยา เมื่อร้องเรียนไปถึงสภาฯ กลับพบว่าเป็นสภาที่ไม่ได้ตั้งขึ้นมาเพื่อประชาชน เป็นสภาที่แต่งตั้งขึ้นมาโดยพวกผู้มีอิทธิพลภายในเมือง พวกสภาฯ มองประชาชนเป็นชนชั้นแรงงาน สั่งให้ขุดแร่ จี่เหล็ก จนบ่าวหมดความอดทน ลุกขึ้นมาต่อสู้ เขียนบทความลงสื่อเล็กของเขาเพื่อทวงชีวิตความเป็นอยู่ที่ดีขึ้น แต่เขากลับโดนสมาชิกของสภาฯ ไล่ล่า จนทำให้เขาหลบหนีออกจากประเทศอย่างหัวซุกหัวซุน

เขาเดินทางไปเริ่มต้นชีวิตใหม่ที่เมือง Los santos อีกครั้ง ทันทีที่เท้าของเขาแตะเมือง Los santos เขาสูดลมหายใจลึกๆ และนึกถึงคำสัญญาที่ให้ไว้กับคุณยายก่อนสิ้นลมหายใจว่า "ไม่ว่าบ้านเมืองจะแย่สักแค่ไหน แต่ผมจะทำให้บ้านเมืองดีขึ้นให้ได้"

## Vinewood

บ่าวยาวเป็นตัวละครที่อยู่กับเมืองมาตั้งแต่เริ่มต้น ดังนั้นธีมของเมืองในยุคแรกคือ Vinewood หลังจากที่บ่าวยาวลงเครื่องบินมา บ่าวยาวก็หันไปประกอบอาชีพขับรถ Taxi แต่แล้วก็เกิดสงครามร้านเลื่อยรถทำให้บ้านเมืองหันไปทางไหนก็มีแต่ปืนและการยิงกันต่อสู้ เมืองในสมัยนั้นเป็นเมืองมีกฎหมายประเทศน้อยมาก บ่าวยาวถูกปล้นเป็นจำนวนบ่อยครั้ง โดยเฉพาะจอมโจร Nalin jojo ซึ่งเป็นจอมโจรที่ขึ้นชื่อในสมัยนั้น บ่าวยาวถูกเขาปล้นอาหาร น้ำ และเงินเป็นจำนวนบ่อยมาก ทำให้เขาตกทุกข์ได้ยาก จนต้องหันไปพึ่งพาร้านขายอาหารไก่ทอด (Cluck 'in Bell) ซึ่งมีคุณ Jumbo Junior เป็นเจ้าของกิจการ และมีคุณ Friday Eriksen เป็นพนักงานร้าน แต่ที่นี่กำลังอยู่ในช่วงเหตุการณ์ The war of Cluckin’ Bell ซึ่งเป็นจุดยุทธศาตร์ที่โจรมักจะมาปล้นอาหารบ่อยมาก รวมถึงยิงกันหน้าร้านเป็นเรื่องปกติ ทำให้ธุรกิจร้านไก่ทอดไม่สามารถทำกำไรได้ และกลายเป็นที่ร้านอาหารแจกฟรีให้กับประชาชนที่โดนปล้น

## Los santos

หลังจากที่ร้านขายอาหารไก่ทอด (Cluck 'in Bell) ปิดตัวลง เขาจึงนำเงินก้อนที่เหลืออยู่ไปเสี่ยงโชคจาก Diamond Casino ที่เปิดในสมัยนั้น เขาเล่นการพนันจนหมดตัว ทำให้เขาต้องมาเป็นคนขอทานไร้บ้าน เขาเดินทางไปตามถนนเรื่อยๆ จนถูกแก๊งค์ของ Calito (Joseph) และ Nalin jojo จับไปเป็นตัวประกันเรียกค่าไถ่บนสะพาน La Puerta Freeway และตำรวจก็ช่วยเขาได้สำเร็จ

บ่าวยาวยังคงถูกพวกโจรหลากกลุ่ม รวมถึงจอมโจร Nalin jojo ปล้นและรีดไถทรัพย์สินอยู่เช่นเดิม เมื่อบ่าวยาวจึงไปขอความช่วยเหลือจากตำรวจ แต่ก็โดนรองผู้บัญชาการตำรวจ Joseph Henderson แอบติดตั้งอุปกรณ์อิเล็กทรอนิกส์ติดตามตัวเขา ทำให้บ่าวยาวรู้สึกไม่พอใจวิธีการทำงานของตำรวจจนต้องหันหลังให้กับกฎหมาย และไปพึ่งพาจอมโจร Nalin jojo และสอง คลองเตย

ต่อมาจอมโจร Nalin jojo เล่นบิทคอยน์จนมีเงินก้อนมากมายมหาศาล เขาจึงเลิกปล้นและทิ้งอาวุธปืน หันมาเอาดีกับการทำร้าน Burgershot เขาช่วยเหลือทั้งอาหาร น้ำ และเงินจนทำให้บ่าวยาวเป็นผู้เป็นคนมากขึ้น และสมัครทำงานเป็นนักเขียนคอลัมน์บนหนังสือพิมพ์ใน Weazel news ได้สำเร็จ โดยบรรจุอยู่ในทีมข่าวของ Vinewood news และต่อมา Friday Eriksen ก็เข้ามาสมัครเป็นพนักงานในทีมข่าว Vinewood news อีกต่อมา

ต่อมาเว็บไซต์ของ Vinewood news โดน Hack ทำให้บ่าวยาวต้องพักการทำข่าวและมาใช้ชีวิตแบบประชาชนปกติ ประกอบกับช่วงเวลานั้นมีร้านขายอาหาร Yamagushi เปิดใหม่ภายในเมือง ซึ่งเป็นร้านขายอาหารสไตล์จีน-ญี่ปุ่น บ่าวยาวเข้าไปทดลองกินครั้งแรก ปรากฎว่าท้องเสียอย่างรุนแรง ทำให้ Shinada Tatsuo มองว่าบ่าวยาวทำให้ร้านเสื่อมเสียชื่อเสียง จึงจับไปลงโทษตัดนิ้วมือของเขา เขาฟื้นขึ้นมาพร้อมกับนิ้วมือที่เหลืออยู่ 9 นิ้ว เขาจึงไปหาหมอ Sean St.Matthew เพื่อผ่าตัดต่อนิ้วเทียมให้กับเขา ทำให้เขาไม่กล้าไปเที่ยวร้านยามากุชิอีกเลย และหันมานั่งมาพูดคุยกับ Valenxia D Esnola ที่เปิดร้านอยู่ที่ Vanilla unicorn แทน

ต่อมามีข่าวลือภายในเมืองว่า Nalin jojo เสียชีวิต แต่บ่าวยาวยังคงคิดว่าเขาหลบหนีคดีตำรวจเข้าป่าไป เมื่อเขาไม่พบเจอกับ Nalin jojo หลายวันเริ่มทำให้เขาคิดว่า Nalin jojo เสียชีวิตไปแล้วจริงๆ

ในระหว่างที่เขาได้ทำงานเป็นนักข่าว เขาได้รับความร่วมมือจากธุรกิจต่างๆ จ้างให้โปรโมทธุรกิจร้านอาหาร ซึ่งตอนนี้ทำให้บ่าวยาวได้เจอกับกลุ่มเพื่อนๆ มากขึ้นอย่างเช่น Richard Cromwell , Pastel lsismiki และเพื่อนของ Nalin jojo ที่ทำงานเป็นช่าง และได้จัดตั้งกลุ่มท่องเที่ยวตามสถานที่ในเมืองต่างๆ เช่น Paleto Boulevard, ภูเขา , เกาะ เป็นต้น และทุกการท่องเที่ยวที่กลุ่มของเขาเดินทางไปมักจะมีเรื่องที่ไม่คาดฝันเกิดขึ้นมาเสมอ แต่พวกเขารอดผ่านเหตุการณ์เหล่านั้นมาได้เสมอ

ต่อมาในระหว่างที่เขากำลังหาข่าวภายในเมือง เขาเป็นลมเพราะอดอาหาร เมื่อฟื้นขึ้นมาในโรงพยาบาล เขาได้พบกับ Rodion Nikolai, Rodion จึงชักชวนเขาไปเที่ยวที่บ้าน และชวนให้บ่าวยาวทดลองยาที่ทำให้สามารถเขียนข่าวได้ลื่นไหล เมื่อบ่าวยาวเสพยาตัวนั้นเกิดประสาทหลอนเห็นภาพโลกาวินาศ จึงออกเตือนชาวเมือง Los santos ว่าพระเจ้าเตือนว่าถึงแล้วที่โลกใกล้พังพินาศ เขากังวลว่าวันโลกาวินาศจะมาถึง จึงออกบวช ทำความดี ศึกษาคัมภีร์ไบเบิ้ล แจ้งแก่ชาวเมืองในงาน Career fair และก่อตั้งสถานที่ปฏิบัติธรรมที่ Legion square ในระหว่างที่เขากำลังปฏิบัติธรรมเขาเกิดอาการอยากยาอยู่เนืองๆ จึงติดต่อขอซื้อยาจาก Rodion หลายครั้งจนสุดท้ายลานปฏิบัติธรรมก็ถูกรื้อถอน บ่าวยาวไปร้องเรียนความเสียหาย แต่ก็โดนคดีเสพยาเสพติดและมียาเสพติดไว้ในครอบครอง ติดคุก จนพ้นโทษในเวลาต่อมา

ต่อมาบ่าวยาวเขียนข่าวถึงกลุ่มผู้มีอิทธิพลทางการเมืองที่มีผู้นำชื่อ ฟาบริโอ เปาโล ซึ่งเป็นกลุ่มเศรษฐีน้ำเมาที่เข้าซื้อกิจการ Library และเปิดธุรกิจใหม่ภายใต้ชื่อ Liquid Library หลังจากนั้นเป็นต้นมา บ่าวยาวก็ถูกจับตัวทรมานหลายครั้ง แต่ก็รอดมาได้ แต่มีอยู่ครั้งหนึ่งที่บ่าวยาวโดนนลิน โจโจ้ ผู้ที่ผันตัวทำงานให้งานกับองค์กรนี้ จับตัวไปหาบอสและเพื่อต้องการเคลียร์เรื่องราวปัญหาใจกับฟรายเดย์ ฟรายเดย์ขอความช่วยเหลือจากกลุ่มอื่นๆ บุกชิงตัวบ่าวยาวจากนลินและองค์กร Liquid Library นลินจึงตัดสินใจปล่อยตัวบ่าวยาวเนื่องจากเห็นแก่ความเป็นเพื่อน ส่วนเรื่องราวปัญหาใจระหว่างนลินกับฟรายเดย์ยังความรุนแรงเกิดขึ้น และทั้งคู่ต้องโดนตำรวจต้องดำเนินการจับกุมตามคดีในเวลาต่อมา

## New Era of life

ภายหลังจาก Weazel News รับรู้เรื่องราวที่ฟรายเดย์ถูกดำเนินคดี รวมถึงค่าใช้จ่ายที่หมดไปจำนวนมาก บอร์ดบริหารมีคำสั่งให้ตัดงบประมาณทีมข่าว Vinewood news นั่นเป็นผลทำให้บ่าวยาวไม่มีรถตู้นักข่าวใช้ เงินค่าเลี้ยงชีพลดลง และงดการขายหนังสือพิมพ์ บ่าวยาวจำเป็นต้องประหยัดเงินค่าน้ำมันรถมากขึ้นโดยหันไปใช้ปั่นจักรยานแทน บ่าวยาวยังคงทำงานเป็นนักข่าวทั้งด้านอาญชกรรมลงในแพลตฟอร์มทวิตเตอร์และอินตราแกรมไปเรื่อยๆ

วันหนึ่งที่ฝนตกหนัก บ่าวยาวปั่นจักรยาวนและหลบฝนที่ร้าน Unholy bar (ซึ่งเป็นฮู้ดเก่าของ Vertex) พนักงานใจดีจึงเปิดบาร์ให้นั่ง เลี้ยงอาหาร และคุยเรื่องราวไปๆ มาๆ จนถึงเรื่องหนึ่งที่อยากให้นักข่าวทำข่าวเกี่ยวกับการหายไปของนางแบบชื่อดังที่มีตัวย่อว่า AG.......... บ่าวยาวจึงนำเรื่องดังกล่าวไปสอบถามทะเบียนราษฏร์จาก LSPD จนได้รับรู้ว่านางแบบคนนั้นชื่อ Aria Gonzaled และเขาถูกผู้ร้ายยิงจนเสียชีวิตแล้ว นั่นยิ่งทำให้บ่าวยาวสนใจยิ่งขึ้นไปอีกว่าคดีนี้มันแปลกประหลาด และเกิดอะไรขึ้นกับเธอ บ่าวยาวเดินถามประชาชนในเมืองที่รู้จักกับเธอ จนได้ไปรู้จัก Ahfei เขาเล่าว่า เธอเป็นคนน่ารักและสนุกสนาน และมีพี่สาวที่เป็นเพื่อนพูดคุยกับเธอชื่อว่า Lulu Nior สามารถไปพบเจอเขาได้ที่ Cougar Hotel บ่าวยาวเจอคุณ Lulu และ Lulu ให้สัมภาษณ์ถึงเรื่องราวชีวิตของ Aria ว่าเขาเป็นนางแบบให้กับค่าย Galaxy Record และมีสามีชื่อ Lucas santino และมีลูกชื่อ Ada Gonzaled แต่ต่อมาเขาทั้งคู่แยกทางกัน หลังจากนั้นบ่าวยาวเข้าไปขอข้อมูลจากโรงพยาบาล CLSMC เกี่ยวกับการเสียชีวิต ก็รับการยืนยันว่าเธอเสียชีวิตโดยมีกระสุนปืน SMG ฝั่งที่ร่างหลายจุด บ่าวยาวเชื่อมั่นว่าอาจจะเป็นเพราะการหึงหวงกัน นั่นเป็นผลทำให้บ่าวยาวต้องพบเจอคุณ Lucas santino ให้ได้ ด้วยความบังเอิญทำให้บ่าวยาวพบกับคุณ Lucas และได้รับคำตอบว่าเขาไม่ได้เป็นผู้ลงมือทำ นอกจากนี้เขายังมอบนิตยสารของ Galaxy Record ซึ่งเป็นผลงานที่เธอ ในที่สุดบ่าวยาวก็ถึงทางตันของการเรื่องราวเหล่านี้ และไม่รู้มูลเหตุการฆาตกรรมจึงได้ไปปรึกษากับหมอดูไพ่ยิปซี หมอดูไพ่ยิบซีแจ้งว่า "คุณจะได้รับคำตอบและได้รับความช่วยเหลือจากผู้หญิงและเป็นผู้ยิ่งใหญ่ของเมือง" บ่าวยาวฟังไม่ได้ศัพท์จึงตีความว่า "ผู้หญิงใหญ่" นั่นคือผู้หญิงที่มีหน้าอกใหญ่ จึงต้องไปร้าน Vanilla Unicorn โดยทันที แต่ก็ได้รับปฏิเสธห้ามเข้าเนื่องจากไม่พกบัตรประชาชน และในขณะนั้นเกิดเหตุการณ์ประท้วงรัฐบาลและบ่าวยาวบาดเจ็บจากการถูกไฟไหม้ ทำให้นอนพักรักษาตัวหลายวัน .......... ต่อมา เขานึกขึ้นได้ว่ายังมี Galaxy Record เป็นอีกปริศนาหนึ่ง และเจ้าของธุรกิจคือ Poppy Valentine จึงมีความอาจเป็นไปได้ว่าเป็นการขัดผลประโยชน์ทางธุรกิจ จึงนัดสัมภาษณ์กับ Poppy ในวันสัมภาษณ์มี Poppy คุณ Lucas และคุณ Tee เพื่อนอีกหลายคนอยู่ด้วยกัน คุณ Tee เล่าว่า "Galaxy Record ไม่มีส่วนเกี่ยวข้อง แต่ทุกอย่างล้วนเกิดมาจากมาเฟียอิตาลีกลุ่มหนึ่งที่มาเก็บส่วยร้าน Unholy bar แต่ทางร้านปฏิเสธไปหลายครั้ง จนมาเฟียกลุ่มนี้ทนไม่ไหวจึงลักพาตัวทั้ง Aria และ Ada Gonzaled คุณ Tee และเพื่อนๆ ต่างรีบเข้าไปช่วยเหลือ แต่ก็โดนมาเฟียกลุ่มนี้กราดยิงใส่ สุดท้ายจนได้รับรู้ว่า Aria และ Ada เสียชีวิตที่โรงพยาบาลแล้ว" ซึ่งมูลเหตุดังกล่าวนี้ทำให้บ่าวยาวรับรู้ความจริงที่เกิดขึ้นและต้องตีพิมพ์ข่าวเรื่องนี้ขึ้นโดยที่รู้ทั้งรู้ว่าถ้าตีพิมพ์เรื่องนี้อาจจะเกิดผลร้ายกับตัวเอง นอกจากนี้ไปแจ้งความการเสียชีวิตให้ LSPD และนักสืบทราบอีกด้วยเพื่อทิ้งท้ายไว้ว่า "ถ้าเกิดอะไรขึ้นกับผม ขอให้พวกคุณตามหาคนที่ชื่อ Lucas santino และไถ่ถามถึงมาเฟียอิตาลีที่ลักพา Aria และ Ada" หลังจากไม่นาน บ่าวยาวตีพิมพ์ข่าวสกู๊ปพิเศษ "Vinewood news : ย้อนรอยคดี Aria Gonzalez กับชีวิตของนางฟ้าตกสวรรค์" โดยเนื้อความกล่าวถึงชีวิตของคุณ Aria Gonzaled และเรื่องราวชีวิตอันแสนน่าเศร้าของเธอ

## Trivia

* บ่าวยาว ยอดทอง โดยชื่อ "บ่าวยาว" มาจากนักแสดงตลกของคนใต้ และนามสกุล "ยอดทอง" มาจากชื่อของตัวละครหนังตะลุง
* บ่าวยาว เคยตกหลุมรักกับหมอคนหนึ่ง เนื่องจากหมอคนนั้นช่วยเหลือให้อาหารและน้ำ ในช่วงเวลาที่เขาเป็นคนไร้บ้าน
* บ่าวยาว ไม่สามารถกินอาหารที่ทำจากนมกับชีสได้ เนื่องจากกะเพราะอาหารของเขาไม่ย่อยอาหารจำพวกเหล่านี้ แต่เขาชอบอาหารที่มีรสชาติเปรี้ยว และมีสีสันสวยงาม
* บ่าวยาว เคยเป็นคนสัญชาติไทยมาก่อน แต่เขาโอนย้ายสัญชาติมาเป็นอเมริกันแล้ว
* Hackerdew (ผู้เล่นตัวละครบ่าวยาว) มีมุมมองว่า การเขียนข่าวถึงตัวละครนั้นๆ ไม่ได้ต้องการทำให้ล้มเหลวในการพัฒนาตัวละคร แต่เป็นการยกย่องตัวละครนั้นที่แสดงเนื้อเรื่องและบทบาทของตัวเองได้ดีจนสามารถเขียนเป็นข่าวให้ตีพิมพ์ได้